《杭州望湖楼》
宋代·李建中

小艇闲撑处，湖天景物微。
春波无限绿，白鸟自由飞。
落日孤汀远，轻烟古寺稀。
时携一壶酒，恋到晚凉归。

作者简介：（945—1013）宋京兆人，字得中。太宗太平兴国八年进士。累官太常博士，曾表陈时政利害，序王霸之略，得太宗嘉赏。历知曹、解、颍、蔡四州。恬于荣利，好吟咏，每游山水，留题自称“岩夫民伯”。善修养之术，奉命参预校定《道藏》。官终判太府寺。善书札，行笔尤工，多构新体。好古勤学，多藏古器、名画。有集。